wickkiey/tamil-wikipedia-chunked huggingface dataset:
# சந்திரவதனா செல்வகுமாரன்

## எழுத்துலக வாழ்வு

1975இலிருந்து எழுதிவரும் இவரது எழுத்தார்வம் இலங்கை ஒலிபரப்புக் கூட்டுத்தாபனம் மூலமாகத் தொடங்கியது. இவரது பன்முகப்பட்ட படைப்புகள் வானொலிகள், சஞ்சிகைகள், பத்திரிகைகள் மற்றும் இணையத்தளங்கள் பலவற்றில் வெளிவந்துள்ளன. இவர் தனது மனஓசை வலைப்பதிவு வாயிலாக சமூக, அரசியல், இலக்கிய மற்றும் சுய உணர்வுகளை வெளிப்படுத்துகிறார். சிறுகதை, கவிதை, கட்டுரையென இவரது பன்முக ஆற்றல் வெளிப்படுகிறது.  
இவரின் படைப்புக்கள் எரிமலை, களத்தில், ஈழமுரசு, ஈழநாடு, குமுதம், இளங்காற்று, புலம், சக்தி (பெண்கள் இதழ்), பெண்கள் சந்திப்பு மலர் (பெண்கள் இதழ்), உயிர்ப்பு, பூவரசு (சஞ்சிகை), வெற்றிமணி, முழக்கம், தங்கதீபம், வடலி, குருத்து, செம்பருத்தி, யாழ் (இணைய இதழ்), சூரியன் (இணைய இதழ்), பதிவுகள் (இணைய இதழ்), திண்ணை (இணைய இதழ்), அக்கினி (இணைய இதழ்), யுகமாயினி உட்படப் பல பத்திரிகைகள், சஞ்சிகைகள் மற்றும் இணைய இதழ்கள் போன்றவற்றில் வெளிவந்திருக்கின்றன.  
இவரது ‘வழக்கம் போல் அடுப்படிக்குள்’ என்ற கவிதை, சமூகக் கட்டமைப்பைத் தோலுரிக்கும் பெண்மொழிக்கவிதைகள் என்ற தலைப்பில், தமிழ்த்துறை அழகப்பா பல்கலைக்கழகத்தில் ஆய்வுக்கு எடுத்துக் கொள்ளப்பட்டது.
# சந்திரவதனா செல்வகுமாரன்

## இணைய இதழ்கள்

2002 இல் இவர் ஆரம்பித்த மனஓசை இணையஇதழும், 2003 இல் ஆரம்பித்த மனஓசை வலைப்பூவும்(வலைப்பதிவு), பெண்கள் வலைப்பதிவும் தொடர்ந்தும் வெளிவந்து கொண்டிருக்கின்றன.
# சந்திரவதனா செல்வகுமாரன்

## வெளிவந்த நூல்கள்

- *மனஓசை* - சிறுகதைத் தொகுப்பு (ஆவணி, 2007)
- *அலையும் மனமும் வதியும் புலமும்* - (2019)
- *நாளைய பெண்கள் சுயமாக வாழ...* - (2019)
- *யார் மனதில் யார் இருப்பார்..!* - சிறுகதைகள் (நவம்பர், 2024)
- *என்னப்பா... இன்னும் வெளிக்கிட்டு முடியேல்லையோ..?* - சிறுகதைகள் (நவம்பர், 2024)
- *பாவை என்று சொல்லாதே என்னை!* - கவிதைகள் (டிசம்பர், 2024)
# சந்திரவதனா செல்வகுமாரன்

## பதிப்பித்த நூல்கள்

- *தீட்சண்யம்* - (கவிதைத்தொகுப்பு, 2009)
- *தொப்புள் கொடி* - (நாவல், 2009)
- *மூனாவின் நெஞ்சில் நின்றவை* - (பத்தி, 2019)
- *மூனாவின் கிறுக்கல்கள்* - (Cartoon, 2019)
- *மறந்து போக மறுக்கும் மனசு* - (பத்தி, 2019)
- *பெருநினைவின் சிறு துளிகள் * (2020)
- *நெடுஞ்சுடர்: மானுடத்தின் நேசகியாய் வாழ்ந்து நிறைந்த ஒரு தாயின் வாழ்வும் வரலாறும்* - (வாழ்க்கை வரலாறு, 2023)
- *புதனும் புதிரும்* - (சிறுகதைகள், 2024)
- *கருத்துப்படம்* - (ஓவியம், 2024)
# சந்திரவதனா செல்வகுமாரன்

## பரிசுகளும் விருதுகளும்

- அரிமா சக்தி விருது - மனஓசை சிறுகதை நூலுக்காக, `திருப்பூர் மத்திய அரிமா சங்கம்´ வழங்கியது (17.05.2009)
- மூன்றாவது பரிசு - பூவரசு 12வது ஆண்டு நிறைவு சிறுகதைப் போட்டியில் `பூவரசு கலை இலக்கியப் பேரவை வழங்கியது´ (08.02.2003)
- முதலாவது பரிசு - பூவரசு 11வது ஆண்டு நிறைவு சிறுகதைப் போட்டியில் `பூவரசு கலை இலக்கியப் பேரவை´ வழங்கியது (2002)
- இரண்டாவது பரிசு - பூவரசு 10வது ஆண்டு நிறைவு சிறுகதைப் போட்டியில் `பூவரசு கலை இலக்கியப் பேரவை வழங்கியது´ (2001)
# மனஓசை (நூல்)

**மனஓசை ** 30 சிறுகதைகளை உள்ளடக்கிய தொகுப்பு நூலாகும். இந்நூலில் இலங்கை, இந்தியா, கனடா, ஐரோப்பியா போன்ற நாடுகளில் வெளியாகிக் கொண்டிருந்த தமிழ் பத்திரிகைகள், சஞ்சிகைகள், தொகுப்பு நூல்கள் போன்றவற்றில் 1997 இல் இருந்து 2007 வரை சந்திரவதனாவால் எழுதப்பெற்று பிரசுரமான 30 படைப்புக்கள் தேர்ந்தெடுக்கப்பட்டு தொகுக்கப் பெற்றுள்ளன. நூலின் முகப்பு அட்டையையும், நூலையும் ஓவியங்களுடன் மூனா வடிவமைத்துள்ளார். கொழும்பு குமரன் அச்சகத்தாரால்(Kumaran Printers(Pvt) Ltd, Colombo, Srilanka) நூல் அச்சிடப்பட்டுள்ளது. நூலின் ISBN - 978-3-9813002-0-8.
# மனஓசை (நூல்)

## படைப்புகளின் தன்மை

ஈழப்போர், புலம்பெயர்வு, புலத்து வாழ்வு, பெண்களின் பிரச்சனைகள், சமூகப்பிரச்சனைகள், கலாச்சாரஅழுத்தங்கள்... போன்றவையை மையப்படுத்திய புலத்தையும், நிலத்தையும் தளமாகக் கொண்ட உண்மை நிகழ்வுகளின் புனைவு.
# மனஓசை (நூல்)

## அரிமா சக்தி விருது

திருப்பூர் மத்திய அரிமா சங்கத்தால் ஆண்டு தோறும் வழங்கப்படும் சிறந்த பெண்படைப்பாளிக்கான அரிமா சக்தி விருது இந்நூலுக்கு 2008இல் வழங்கப்பபட்டது.,
# மனஓசை (நூல்)

## உள்ளடக்கம்

<blockquote>
- பொட்டுகிளாஸ்
- குண்டுமணிமாலை
- சொல்லிச் சென்றவள்
- நாகரிகம்
- கணேஸ்மாமா
- வேசங்கள்
- பயணம்
- பாதை எங்கே?
- அக்கரைப் பச்சைகள்
- அந்த மௌன நிமிடங்களில்...
- தீர்க்கதரிசனம்
- கல்லட்டியல்
- உபதேசம்
- விழிப்பு
- மேடைப்பேச்சு
- எதனால்?
- என்னப்பா இன்னும் வெளிக்கிடேல்லையோ?
- அம்மாவுக்குத் தெரிந்தது
- விலங்குடைப்போம்
- சங்கிலித் துண்டங்கள்
- ஏன்தான் பெண்ணாய்?
- வசந்தம் காணா வாலிபங்கள்
- கனவான இனிமைகள்
- இளங்கன்று
- முரண்களும் முடிவுகளும்
- இவர்களென்ன மார்க்கண்டேயர்களா?
- மரணங்கள் முடிவல்ல
- விவாகரத்து
- சுமைதாளாத சோகங்கள்
- பதியப்படாத பதிவுகள்
</blockquote>
# வார்ப்புரு:Disputed/doc

__NOTOC__
This template identifies a Wikipedia article as having content whose truth or factual nature is in dispute. If the problem is confined to one section, or a few sections in an article that has several, it is better to use .  
- This is a .
- Please do not this template.
# வார்ப்புரு:Disputed/doc

## Usage

First add a new section named "Disputed" to the article's talk page, describing the problems with the disputed statements. Then place <code></code> at the top of the disputed article. If the talk page discussion is not in a section named "Disputed", use (for a talk page section named "Disputed information", use in the article). If there is no talk page, the tag won't refer to it (in which case it's recommended to consider whether the tag should be there, since there is no reason given). Articles using this template as shown above are placed into :Category:Accuracy disputes.  
This template can take an optional date parameter in the format <code></code> or <code></code>. If the date is not included it will probably be added later by a WP:BOT. Articles using this template with a date are added to *Category:Accuracy disputes from <month> <year>*.
# வார்ப்புரு:Disputed/doc

## Example using current date

Template:
::
Output:  
Category:
:: :Category:Accuracy disputes from
# வார்ப்புரு:Disputed/doc

## Redirects

1.
1.
1.
# விக்கிப்பீடியா:Resolving Disputes/Templates

### Wikipedia project pages

-
-
-
-
-
-
-
# விக்கிப்பீடியா:Resolving Disputes/Templates

### Templates

#### Disputed

- Boxes:
- *Article*, *Section*
- *Project page (for minor disputes) - not for use on articles*  
- Inline:
- *Statement*
- *Statement*
- *Single list entry*  
- See also :Category:Dispute templates
# விக்கிப்பீடியா:Resolving Disputes/Templates

### Templates

#### POV

- Boxes:
- *Article*, *Section*, *Lead section*
- *Article*, *Section*  
- Inline:
- *Statement*
- *Statement*
- *Statement*  
- See also :Category:Neutrality templates
# விக்கிப்பீடியா:Resolving Disputes/Templates

### Templates

#### Both disputed and POV

- Boxes:
- *Article*, *Section*, *Lead section*
- *Talk page*
# விக்கிப்பீடியா:Resolving Disputes/Templates

### Templates

#### Wiki

- Template:Tools  
<noinclude>  
</noinclude>
# எரிமலை (சஞ்சிகை)

**எரிமலை** என்பது புலம்பெயர்ந்து வாழ்ந்த தமிழரிடையே போராட்ட உணர்வையும், நம்பிக்கையையும் ஊட்டு முகமாகத் தொடக்கப்பட்ட சஞ்சிகை. இது விடுதலைப் புலிகளின் கேணல் கிட்டு அவர்கள் லண்டனில் வாழ்ந்த காலத்தில் அவரால் ஆரம்பிக்கப்பட்டது.  
இச் சஞ்சிகை விடுதலை வேட்கை மிக்க எழுச்சிப் படைப்புகளுடனும், ஒடுக்குமுறைக்கு எதிரான ஆவேசக் குரல்களுடனும்,போர்க்கால இலக்கியத்தின் யதார்த்தப் பதிவுளுடனும், மண்ணின் மணத்தோடு முதலில் லண்டனிலிருந்தும் பின்னர் பிரான்சில் இருந்தும் வெளிவந்தது. இன்னும் பிரான்சிலிருந்து மாத இதழாக வெளிவந்து கொண்டிருக்கிறது.
# லெவி முவனவாசா

**லெவி பாட்ரிக் முவனவாசா** (*Levy Patrick Mwanawasa*, செப்டம்பர் 3, 1948 – ஆகஸ்ட் 19, 2008) சாம்பியாவின் ஓர் அரசியல்வாதி. இவர் சாம்பியாவின் சனாதிபதியாக ஜனவரி 2002 முதல் ஆகஸ்ட் 2008 இல் இறக்கும் வரை இருந்தவர்.
# லெவி முவனவாசா

## வாழ்க்கைச் சுருக்கம்

வடக்கு ரொடீசியாவில் பிறந்த முவனவாசா குடும்பத்தில் 10 பிள்ளைகளில் இரண்டாவதாகப் பிறந்தவர். சாம்பியாப் பல்கலைக்கழகத்தில் சட்டத் துறையில் பட்டம் பெற்று 1974 முதல் 1978 வரையில் சட்டத்தரணியாகப் பணிபுரிந்தார். 1985 இல் சாம்பிய அரசில் சொலிசிட்டர் ஜெனரலாகப் பணியாற்றினார். 1991 இல் நாட்டின் உதவி சனாதிபதியானார். டிசம்பர் 8, 1991 இல் சாலை விபத்தொன்றில் இவர் படுகாயமடைந்தார்.
# லெவி முவனவாசா

## அரசியல்

1994 வரை நாட்டின் உதவி சனாதிபதியாகப் பணியாற்றினார். 1996 இல் *பலகட்சி மக்களாட்சிக்கான இயக்கம்* சார்பாக அதிபர் தேர்தலில் போட்டியிட்டுத் தோல்வியடைந்தார். அதன் பின்னர் அரசியலில் இருந்து ஒதுங்கி இருந்தார். 2001 இல் இடம்பெற்ற தேர்தலில் வெற்றி பெற்று ஜனவரி 2, 2002 இல் நாட்டின் ஜனாதிபதியானார். 2006 ஆம் ஆண்டில் இடம்பெற்ற தேர்தலில் போட்டியிட்டு இரண்டாம் தடவையாக சனாதிபதியானார்.
# இலங்கைக் குடியுரிமைச் சட்டம், 1948

**இலங்கைக் குடியுரிமைச் சட்டம், 1948** என்பது 1948 ஆம் ஆண்டில் இலங்கை பிரித்தானியரிடமிருந்து விடுதலை பெற்றதும், அதன் குடிமக்கள் யாரென வரையறுப்பதற்காகக் கொண்டுவரப்பட்ட சட்டமாகும். இது 1948 ஆம் ஆண்டு நவம்பர் மாதம் 15 ஆம் தேதி அப்போதைய ஐக்கிய தேசியக் கட்சி அரசினால் பாராளுமன்றத்தில் நிறைவேற்றப்பட்டது. மேலோட்டமாகப் பார்க்கும்போது இது புதிதாக விடுதலை பெற்ற நாடொன்றிற்குத் தேவையான ஒரு நடவடிக்கையாகவே தோன்றினாலும் சிங்களத் தேசிய வாதிகள் இந்தச் சட்டத்தின் மூலம் இன்னொரு நோக்கத்தையும் நிறைவேற்றினார்கள். அதாவது இலங்கையின் மத்திய மலைநாட்டுப் பகுதிகளில், இந்தியாவின் தமிழ் நாட்டிலிருந்து பெருந்தோட்டத் தொழிலாளர்களாகக் கொண்டுவரப்பட்டுக் குடியேற்றப்பட்ட இலட்சக் கணக்கான தொழிலாளர்களின் வாக்குரிமையைப் பறித்து அவர்களை நாடற்றவர்கள் ஆக்குவதில் அவர்கள் வெற்றிபெற்றார்கள். நாடு விடுதலை பெற்றதிலிருந்து படிப்படியாக வளர்ச்சி பெற்றுவந்த இன முரண்பாடுகளின் தொடக்க வெளிப்பாடுகளில் ஒன்றாக இந்தச் சட்டம் அமைந்தது எனலாம். இச் சட்டம் நாடாளுமன்றத்தில் கொண்டுவரப்பட்டபோது இலங்கைத் தமிழ் நாடாளுமன்ற உறுப்பினர்களுடன் சேர்ந்து இடதுசாரிக் கட்சியினரும் எதிர்த்தனர்.
# இலங்கைக் குடியுரிமைச் சட்டம், 1948

## இலங்கைக் குடியுரிமைச் சட்ட அம்சங்கள்

1948 ஆம் ஆண்டின் 18 ஆம் இலக்க இலங்கைக் குடியுரிமைச் சட்டம் இரண்டு விதமான இலங்கைக் குடியுரிமைகளை வரையறுக்கிறது. இவை:  
1. வம்சாவழிக் குடியுரிமை
1. பதிவுக் குடியுரிமை
# மீடியாவிக்கி:Sidebar

- navigation
- mainpage|mainpage-description
- recentchanges-url|recentchanges
- :முதல் கட்டுரை|புதிய கட்டுரை எழுதுக
- :முதற்பக்கக் கட்டுரைகள்|தேர்ந்தெடுத்த கட்டுரைகள்
- randompage-url|randompage
- :ஆலமரத்தடி|ஆலமரத்தடி
- currentevents-url|currentevents
- தமிழ் விக்கிமீடியத் திட்டங்கள்
- wikt:|விக்சனரி
- n:|விக்கிசெய்திகள்
- s:|விக்கிமூலம்
- b:|விக்கிநூல்கள்
- q:|விக்கிமேற்கோள்
- commons:|பொதுவகம்
- d:|விக்கித்தரவு
- புள்ளிவிவரம்
- tamil-most-visited-yesterday-url|நேற்றைய முன்னணிக் கட்டுரைகள்
- tamil-most-visited-this-month-url|சென்ற மாதப் புள்ளிவிவரம்
- Traffic-stats-url|Traffic stats
- உதவி
- :உதவி|உதவி ஆவணங்கள்
- :புதுப் பயனர் பக்கம்|புதுப்பயனர் உதவி
- :ஒத்தாசைப் பக்கம்|உதவி கோருக
- பிற
- embassy-url|Embassy
- portal-url|portal
- sitesupport-url|sitesupport
# வார்ப்புரு:பஞ்சாப் பண்பாடு

**<small>
**பஞ்சாபி மொழி**  
இலக்கியம்  
நடனம்  
**பங்கரா**  
நாடகம்  
ஓவியம்  
சினிமா  
உணவு  
உடை  
கட்டிடக்கலை  
சிற்பம்  
விளையாட்டு  
பாதுகாப்பு கலை  
</small>**  
| - | <small>[ தொகு ]</small> | } |
| --- | --- | --- |
# விக்கிப்பீடியா:தமிழ்த் தூதரகம் (Tamil Embassy)/தொகுப்பு 01

## Visitor Messages

### Bishnupriya Manipuri

Please also visit Bishnupriya Manipuri language embassy.
- உத்தம் சிம்ஹ்
# விக்கிப்பீடியா:தமிழ்த் தூதரகம் (Tamil Embassy)/தொகுப்பு 01

## Visitor Messages

### Nepal Bhasa

- Nepal Bhasa wikipedia has recently started developing here . We would like to increase co-ordination between the two wikipedia, share resources as well as to learn from this version. If someone is interested, please visit Nepal Bhasa Embassy--Eukesh 20:01, 4 நவம்பர் 2006 (UTC)  
:: Welcome to Tamil Wikipedia. Thankyou for the visit and the message. Just to let you know, the category of Napal in Tamil Wikipedia is Eukesh 15:28, 27 ஏப்ரல் 2007 (UTC)
# விக்கிப்பீடியா:தமிழ்த் தூதரகம் (Tamil Embassy)/தொகுப்பு 01

## Visitor Messages

### Marathi

- Welcome to Marathi Wikipedia Embassy.MahitgarMahitgar 03:56, 5 நவம்பர் 2006 (UTC)  
:: Thankyou for the visit to Tamil Wikipedia Embassy, and the message. Just to let you know, the category of Maharashtra in Tamil Wikipedia is Desiphral 22:23, 23 நவம்பர் 2006 (UTC)
# விக்கிப்பீடியா:தமிழ்த் தூதரகம் (Tamil Embassy)/தொகுப்பு 01

## Visitor Messages

### Incubator page for Indic scripts

- A page aimed at the enhancement of Indic scrpits in wikipedia has been established here. Please help in its progress.--Eukesh 19:01, 24 நவம்பர் 2006 (UTC)
# விக்கிப்பீடியா:தமிழ்த் தூதரகம் (Tamil Embassy)/தொகுப்பு 01

## Visitor Messages

### Translation Request: Austrian writer Klaus Ebner

Hello. I see that there is no Tamil page about the Austrian author Klaus Ebner, which I regret. As contributor writing about contemporary Austrian literature in the German, English and Catalan Wiki pages, I would like to kick off the translation of one of the pages, namely about the Viennese author Klaus Ebner, to the Tamil language. A page of this author already exists in more than 20 Wiki languages. If you are interested in Austrian literature or literature in the German language, please see the following link to the English, French and German pages about this author (other languages can be chosen from there, out from the side menu):
- English Wiki page about Austrian author Klaus Ebner
- Page française sur l'auteur autrichien Klaus Ebner
- Wiki-Seite über den Schriftsteller Klaus Ebner auf Deutsch
Thank you very much for your endeavors.  
Irina Walter from Vienna, Austria.
--62.47.142.185 18:38, 5 ஏப்ரல் 2008 (UTC)  
:I support this request. A translation of the author's article would be highly welcome. Klaus Ebner is a good example of contemporary Austrian literature. Torsten Wittmann from Germany, --195.212.29.187 09:13, 20 மே 2008 (UTC)
# விக்கிப்பீடியா:தமிழ்த் தூதரகம் (Tamil Embassy)/தொகுப்பு 01

## Please help update following list

Purpose of followng list at **Meta** is to have ease of communicatin with most active and experienced Indic wikipedian community.Please use following tools while upadating followng list.One can add his own user name in following list
- List of Indic Wikipedians who have done more than 1000 edits  
We believe that it is important to spread the concept of free knowledge in India and So It is proposed to start an India chapter of the Wikimedia(http://wikimediafoundation.org/ Wikimedia Foundation website].  
Such a chapter can help coordinate various Indian language Wikipedias and spread the Wikipedia word in India.Contribution participation in related discussion from local Indian language wikipedians is missing and local wikipedians are kindly requested to participate in the same on priority you may visit related pages on meta at Category:Wikimedia India  
Thanks and regards  
Mahitgar 17:16, 11 ஜனவரி 2008 (UTC)
# ஊடு நூல்

நெய்தற் கலையில், **ஊடு நூல்** என்பது குறுக்குவாட்டில் பாவு நூலுக்கு மேலும் கீழும் செல்லும் நூல் இழையாகும்  
பாவு நூல் என்பது கண்டுகளாக்கப்பட்ட இழையாகும்.முற்காலங்களில் பஞ்சு, கம்பளி போன்றவற்றால் இவை உருவாக்கப்பட்டது. தற்காலங்களில், வேதிப்பொருட்களால் உருவாக்கப்பட்ட இழையும் ஆடை நெய்வதற்குப் பயன்படுத்தப்படுகிறது. பொதுவாக ஊடு நூல் பாவு நூல் போல இழுத்து தறியில் பூட்டப்படாதது. இதனால் பாவு நூலை விட உறுதி குறைந்ததாய் இருக்கும்.
# விஜேந்தர் குமார்

**விஜேந்தர் குமார் சிங் பெனிவால்** (இந்தி: विजेन्द्र सिंह बेनीवाल) ஓர் இந்தியக் குத்துச்சண்டை மெய்வல்லுனர் ஆவார். பெய்ஜிங்கில் நடைபெறும் 2008 ஒலிம்பிக் விளையாட்டுக்களில் இந்திய ஒலிம்பிக் அணியை சேர்ந்த விஜேந்தர் நடு எடை பிரிவுப் (middleweight) போட்டியில் வெண்கலப் பதக்கத்தை வென்றுள்ளார்.இந்த விளையாட்டில் ஒலிம்பிக் பதக்கம் பெற்ற முதல் இந்தியர் என்ற பெருமையை உடையவர்.இந்த வெற்றியை பாராட்டி ராஜீவ் காந்தி கேல் ரத்னா விருதும் பெற்றார்.2009ஆம் ஆண்டு நடந்த *உலக தொழில்முறையல்லாத குத்துச்சண்டை சாதனைப்போட்டி*களில் வெண்கலப் பதக்கம் பெற்றார்.குவாங்சோ ஆசிய விளையாட்டுக்களில் 75கி குத்துச்சண்டையில் தங்கப்பதக்கம் பெற்றுள்ளார்.  
மார்ச்சு 8, 2013 அன்று மொகாலியின் சிராக்பூர் பகுதியில் உள்ள ஒரு அடுக்ககத்திலிருந்து பஞ்சாப் காவல்துறை 130 கோடி மதிப்புள்ள போதைப்பொருள்களை இரு மகிழுந்துகளிலிருந்து கைப்பற்றினர்;இந்த வழக்கில் விஜேந்தர் போதைப்பொருளை பயன்படுத்தவோ அல்லது விற்கவோ முயன்றிருக்கலாம் எனக் காவலர்கள் விசாரணை நடத்தி வருகின்றனர் இந்த இரு மகிழுந்துகளில் ஒன்று விஜேந்தரின் மனைவியினுடையது என்றும் மற்ற மகிழுந்திலிருந்து 10 கிலோ எடையுள்ள போதைப்பொருள் கைப்பற்றப்பட்டதாகவும் கூறப்படுகிறது. மார்ச்சு 3 அன்று கைது செய்யப்பட்ட குற்றவாளி அனூப் சிங் கஹ்லோன் விஜேந்தருக்கும் உடன் குத்துச் சண்டையாளர் இராம்சிங்கிற்கும் போதைப்பொருள் விற்றுள்ளதாகத் தெரிவித்துள்ளான். மேலும் அனூப் பெரிய அளவில் பன்னாட்டுக் கடத்தலில் ஈடுபட்டிருந்ததாகவும் காவலர்கள் ஐயுறுகின்றனர். தற்போது இந்த வழக்கு நீதிமன்ற விசாரணையில் உள்ளது.
# சுசீல் குமார்

**சுசீல் குமார்** (सुशील कुमार, பிறந்த தேதி: மே 26, 1983 லண்டன் ஒலிம்பிக் விளையாட்டுப் போட்டியில் வெள்ளிப் பதக்கமும் 2008 பெய்ஜிங் ஒலிம்பிக் போட்டிகளில் வெண்கல பதக்கமும் வென்றவர். இவர் தன்னியல்பு-முறை மற்போர் (*en: Free style Wrestling*) விளையாட்டில் 66 கிகி பிரிவில் இச்சாதனைகளைப் புரிந்துள்ளார். ருசிய வீரர் ஆலன் கோகயேவை வீழ்த்தி உலக வாகையாளராகப் பட்டம் பெற்றார்;
# சுசீல் குமார்

## பெய்ஜிங் ஒலிம்பிக்

இவர் உக்ரைனைச் சேர்ந்த ஆந்திரிய் ஸ்டாடுனிக் (*:en:Andriy Stadnik*) என்பவரிடம் முதல் சுற்றில் தோற்றுப்போனார். எனவே இவருடைய பதக்கம் பெறும் வாய்ப்பு மறுதேறுதல் சுற்று (*:en:repechage*) போட்டியைப் பொறுத்ததாகிவிட்டது. சுசீல் குமார் மறுதேறுதல் முதல் சுற்றில் அமெரிக்காவின் *டகு ஷ்வாபை* வென்றார். இரண்டாவது சுற்றில் பெலாரஸின் (*:en:Belarus*) *ஆல்பர்ட் பாட்டிய்ரோவ்* (*:en:Albert Batyrov*) என்பாரை வென்றார். கடைசியாக மறுதேறுதல் முறையில் வெண்கலப் பதக்கம் பெறுவதற்கான போட்டியில் ஆகஸ்டு 20, 2008 அன்று *ஸ்பிரிடொனோவ்* (*:en:Spiridonov*) என்பவரை 3:1 என்னும் கணக்கில் புள்ளிகள் 2-1, 0-1, 2-0 எடுத்து மூன்று சுற்றுகளில் வென்றார்.  
*குறிப்பு:* ஒலிம்பிக் மற்போரில் வெண்கலம் வெல்ல அரையிறுதிச் சுற்றுக்குத் தகுதி பெற்றால் மட்டும் போதும். வெல்ல வேண்டிய தேவையில்லை.
# சுசீல் குமார்

## 2012 இலண்டன் ஒலிம்பிக் போட்டிகள்

சுசீல்குமார் 66 கிலோ தன்னியல்பு மற்போரில் இறுதியாட்டத்தில் சப்பானின் டட்சுஹிரோ யோனெமிட்சுவிடம் தோற்றார். முன்னதாக கசகசுதானின் அக்சுரெக் டனடரோவை அரையிறுதியில் வென்றார்..  
ஆகத்து 12, பீஜிங் ஒலிம்பிக்கில் தங்கப் பதக்கம் வென்றிருந்த துருக்கியின் ரமசான் சகனை வென்று காலிறுதிக்கு முன்னேறினார்.
காலிறுதியில் உசுபெக்சுதானின் இக்தியோர் நவ்ருசோவை வென்றார்.  
அடுத்தடுத்த ஒலிம்பிக் போட்டிகளில் இரண்டு பதக்கங்கள் வென்ற முதல் இந்தியர் இவராவார்.  
சூலை 27 அன்று இலண்டன் ஒலிம்பிக்கின் துவக்க விழா பேரணியில் இந்தியக் கொடியை ஏந்தி இந்திய அணியை முன்நடத்திச் செல்லும் பெருமை இவருக்கு கிடைத்தது.
# சுசீல் குமார்

## பெருமைகளும் சிறப்புகளும்

- அர்ஜுனா விருது 2005  
; 2008 பெய்ஜிங் ஒலிம்பிக் போட்டிகளில் வெண்கலப் பதக்கத்தைப் பெற்றதுக்காகக் கிடைத்தவை:
- 55 லட்சம் பரிசு தொகை மற்றும் *உதவி வணிக மேலாளர்* ஆக இந்தியன் இரயில்வேயில் பதவியுர்வு என ரயில்வே அமைச்சகம் அறிவித்தது.
- 50 லட்சம் பரிசு தொகையை டில்லி மாநில அரசு அறிவித்தது.
- 50 லட்சம் பரிசு தொகையை ஹரியானா மாநில அரசு அறிவித்தது.
- 25 லட்சம் பரிசு தொகையை இந்திய *ஸ்டீல்* அமைச்சகம் அறிவித்தது.
- 5 லட்சம் பரிசு தொகையை *ஆர். கே. குளோபல் ஷேர்ஸ் அண்டு செக்யூரிடிஸ்* அளித்தது.(RK Global Shares and Securities Limited.)
# சுசீல் குமார்

## துணை விவரங்கள்

- 2008 பெய்ஜிங் ஒலிம்பிக் போட்டிகளில் இந்தியா வென்ற இரண்டாவது பதக்கம் இதுவே.
- ஒலிம்பிக் வரலாற்றிலேயே மற்போர் விளையாட்டில் இந்தியா வெற்றி பெற்றது இது இரண்டாவது முறை.
- முதன் முறையாக 1952 ஆம் ஆண்டு ஹெல்சின்ஸ்கி ஒலிம்பிக் போட்டிகளில் (:en:1952 Summer Olympic Games) கஷாபா தாதாசாகேபு ஜாதவ் (கே. டி. ஜாதவ்) வெண்கலப் பதக்கம் வென்றார்.
- சுசீல் குமார் அர்ஜுனா விருது பெற்ற சத்பால் (*Sathpal*) என்பவரிடம் பயிற்சி பெற்றார்.
# மத்ரித்-பராஹாஸ் விமான நிலையம்

**அடோல்போ சுரேச் மத்ரித்-பராஜாச் வானூர்தி நிலையம் (Adolfo Suárez Madrid–Barajas Airport)** (எசுப்பானியம்: Aeropuerto de Madrid-Barajas) ஸ்பெயின் நாட்டின் தலைநகரம் மத்ரித்தில் முக்கிய பன்னாட்டு விமான நிலையம் ஆகும். 1928இல் திறந்த இவ்விமான நிலையம் ஐரோப்பாவின் போக்குவரத்து மிகுந்த விமான நிலையங்களின் பட்டியலில் பத்தாம் நிலையில் உள்ளது. *பராஹாஸ்* என்ற மத்ரித்தின் புறநகரத்தில் அமைந்துள்ளது. 2007இல் 52 மில்லியன் பயணிகள் இவ்விமான நிலையத்தை பயன்படுத்தியுள்ளனர்.
# மலரே மௌனமா

**மலரே மௌனமா**, சுவேதா சினி ஆர்ட்ஸ் சார்பில் எஸ். பரராஜசிங்கம் தயாரித்த இரண்டாவது திரைப்படம். ஏற்கனவே "மெதுவாக உன்னைத் தொட்டு" என்ற படத்தை அவர்கள் தயாரித்தார்கள்.  
மூலக்கதையை அருண் எழுத, திரைக்கதை, வசனத்தை ஜீவா எழுதியுள்ளார். கமரா. படத்தொகுப்பு, இயக்கம் ஆகிய பொறுப்புகளை ரவி அச்சுதன் ஏற்றிருக்கிறார்..  
சிவா, அனுஜா அய்யர், சபானா, பயில்வான் ரங்கநாதன், செந்தி, சுரேஷ்ராஜ, கணபதி ரவீந்திரன், ரூபி யோகதாசன் அகியோர் நடித்துள்ளார்கள்.
# மலரே மௌனமா

## சுவையான குறிப்புகள்

- இந்தத் திரைப்படத்தில் நடிகையாக அறிமுகமானது அனுஜா அய்யர். அண்மையில் கமல் தயாரித்து, நடித்த "உன்னைப் போல் ஒருவன்" திரைப்படத்தில் முக்கிய பாத்திரத்தில். தொலைக்காட்சி நிருபராக சிறப்பாக நடித்திருந்தார்.
# ரஜினி பெத்துராஜா

**ரஜினி பெத்துராஜா** [[:
# ரஜினி பெத்துராஜா

## எழுதிய நூல்கள்

1. உலகம் எங்கள் குடும்பம்
1. எட்டாவது அதிசயம்
1. சின்னஞ்சிறு கிளியே கண்ணம்மா
1. அந்நிய மண்ணில் இந்திய ஞானி (ஸ்ரீ சிவாய சுப்ரமுனிய சுவாமிகளின் வாழ்க்கை வரலாறு)
1. குழந்தைகளுக்குக் குமாரசாமிராஜா
1. பிரசாதப் பூக்கள் (கட்டுரைத் தொகுப்பு)
1. கணாக்கண்டேன் தோழி (சிறுகதைத் தொகுப்பு)
1. யாரோ இல்லை எவரும் (கவிதைத் தொகுப்பு)
1. மயிலிறகாய் மாறலாம் (ஆன்மீகக் கட்டுரைத் தொகுப்பு)
# ரஜினி பெத்துராஜா

## விருது மற்றும் பட்டங்கள்

1. உலகம் எங்கள் குடும்பம் பயண நாவலுக்காக தமிழக அரசின் பரிசு
1. குழந்தை இலக்கியத்துக்கான அழ.வள்ளியப்பா விருது
1. புதுவை எழுத்தாளர் சங்கம் அளித்த "சிறுவர் இலக்கியச் செல்வி" பட்டம்
# இலங்கை அரசின் சிங்களப் பேரினவாதம்

ஒன்றிணைக்கப்பட்ட இலங்கை பிரித்தானியாவிடம் இருந்து 1948 ஆம் ஆண்டில் ஆட்சிப் பொறுப்பை பெற்றுக்கொண்டது. இலங்கையில் சிங்களர்கள் பெரும்பான்மையினர். சிங்களவர்களின் ஆதரவைப் பெற்று இலங்கை அரசுகள் ஆட்சி அமைத்தன. இவ்வாறு ஆட்சி அமைத்த சிங்களப் பெரும்பான்மை அரசுகள் சிறுபான்மையினரான தமிழர்களையும் முஸ்லீம்களையும் புறக்கணித்து தாழ்த்தி விரட்டும் வண்ணம் பல சட்டங்களை கொண்டு வந்தார்கள். இவ்வாறு சிறுபான்மையினரை பாதித்து சிங்களப் பெரும்பான்மையினர் சார்பு அரசுகளால் கொண்டுவரப்பட்ட சட்டங்களும் நடைமுறைகளும் இலங்கை அரசின் சிங்களப் பேரினவாதம் எனப்படும்.
# இலங்கை அரசின் சிங்களப் பேரினவாதம்

## பேரினவாத சட்டங்கள்

- இலங்கைக் குடியுரிமைச் சட்டம், 1948
- தனிச் சிங்களச் சட்டம்
- பௌத்தம் இலங்கை சமயமாக முதன்மைப்படுத்தப்பட்டமை.
- கல்வி தரப்படுத்தல்
# இலங்கை அரச பயங்கரவாதம்

**இலங்கை அரசப் பயங்கரவாதம்** என்பது இலங்கை வாழ் மக்கள் மீதே இலங்கை அரசு மேற்கொண்டு வரும் பயங்கரவாத நடவடிக்கைகளைக் குறிக்கும். இலங்கை அரசப் பயங்கரவாதம் எனும் போது தமது நாட்டு மக்களுக்கிடையே இனக்கலவரங்களை ஏற்படுத்துதல் , மக்களின் அடிப்படை மனிதவுரிமைகளை மீறுதல், சட்டத்திற்கு புறம்பான சித்திரவதைகளுக்கு தம் நாட்டு மக்களை உற்படுத்துதல், சட்டத் திட்டங்களை மதிக்க வேண்டிய அரசே சட்டத் திட்டத்திற்கு புறம்பான ஆயுதக் குழுக்களை உருவாக்கி ஆட்கடத்தல்கள், காணாமல் போதல்கள் புரிந்து மக்களை அச்சுருத்தலுக்கு உற்படுத்துதல், அடிப்படை சர்வதேச மனிதவுரிமை சட்டங்களை மீறுதல், தமது நாட்டு பொதுமக்களை படுகொலை செய்தல், சிறுபான்மையினரின் அடிப்படை உரிமைகளை மறுத்து, அவர்களை இனவழிப்பு செய்தல் போன்ற பயங்கரவாத நடவடிக்கைகளை இலங்கை அரசு தொடர்ந்து வருவதால் இலங்கையில் நடப்பது இலங்கை அரசப் பயங்கரவாதம் ஆகும்.  
இலங்கை அரசு முன்னெடுத்ததாக குற்றஞ்சாட்டப்படும் பயங்கரவதாச செயற்பாடுகள் **இலங்கை அரச பயங்கரவாதம்** எனப்படுகிறது. இனப் படுகொலைகள், ஆட் கடத்தல், கட்டாய வெளியேற்றம், சித்ரவதை, நூலகங்கள் பாடசாலைகள் வைத்தியசாலைகள் மீது குண்டுபோடுதல், சட்டத்துக்கு புறம்ப்பன படை நடவடிக்கைகள் என இலங்கை அரசு அனைத்து வகை பயங்கரவதாத செயற்பாடுகளையும் முன்னெடுத்துள்ளதுள்ளதாக குற்றஞ்சாட்டப்பட்டுள்ளது. குறிப்பாக சிறுபானமை இன ஈழத்தமிழர்கள் மீது இந்த பயங்கரவாதம் மேற்கொள்ளப்பட்டுள்ளதாக குற்றஞ்சாட்டப்பட்டுள்ளது.
# பல்லவி அனுபல்லவி

**பல்லவி அனுபல்லவி** (*Pallavi Anu Pallavi*) (1983) பிரபல இயக்குனரான மணிரத்தினத்தின் இயக்கத்தில் வெளிவந்த கன்னட மொழி திரைப்படமாகும். மணிரத்தினம் இயக்கிய முதல் திரைப்படம் இதுவாகும். இத்திரைப்படத்தில் பிரபல இந்தித் திரைப்பட கதாநாயகன் அனில் கபூர் கதாநாயகனாகவும், நடிகை லட்சுமி கதாநாயகியாகவும் நடித்திருந்தார்கள். இப்படத்தின் ஒளிப்பதிவாளர் பாலு மகேந்திரா ஆவார். இளையராஜா இப்படத்திற்கு இசை அமைத்துள்ளார்.  
இப்படத்தின் சிறந்த திரைக்கதைக்காக மணிரத்தினம் கர்நாடக அரசின் மாநில விருதைப் பெற்றார்.  
இப்படம் தமிழில் *பிரியா ஒ பிரியா* என்று மொழி மாற்றம் செய்து வெளியிடப்பட்டது.
# பெரியபுராணம்

**பெரியபுராணம்** (*Periya Puranam*) அல்லது **திருத்தொண்டர் புராணம்** (*Tiruththontarpuranam*) என்பது சேக்கிழார் அவர்களால் பெருங்காப்பிய இலக்கணங்கள் பலவும் கொண்டதாக இயற்றப்பெற்ற சைவ காப்பியமாகும். சுந்தரமூர்த்தி சுவாமிகளின் திருத்தொண்டத் தொகை எனும் நூலை முதல் நூலாகக் கொண்டும். சுந்தரமூர்த்தி சுவாமிகளைக் காப்பிய தலைவராகக் கொண்டும், அவர் போற்றிய சைவ அடியார்களின் வாழ்க்கை வரலாற்றினையும் இந்நூலில் சேக்கிழார் விவரிக்கிறார்.  
சுந்தரமூர்த்தி நாயனார் அருளிச் செய்த 11 பாடல்களைக் கொண்ட திருத்தொண்டத் தொகை, நம்பியாண்டார் நம்பி எழுதிய 90 பாடல்களைக் கொண்ட திருத்தொண்டர் திருவந்தாதி ஆகியவற்றை மூலநூல்களாகக் கொண்டும், இரண்டாம் குலோத்துங்க சோழனிடம் அமைச்சராக இருந்த சேக்கிழார் பல ஊர்களுக்கும் சென்று திரட்டிய தகவல்களைக் கொண்டும் பெரியபுராணம் எழுதப் பெற்றுள்ளது. இரண்டாம் குலோத்துங்க சோழனின் ஆணையின்படி தில்லைக்குச் சென்றவர், அங்கிருக்கும் இறைவனான நடராசர் *உலகெலாம்* என்று அடியெடுத்துக் கொடுக்க சேக்கிழார் *உலகெலாம் உணர்ந்து ஓதற்கு அரியவன்* எனப் பெரியபுராணத்தினைத் தொடங்கியதாக நம்பப்படுகிறது.  
இடைக்கால இலக்கியத்தில் மக்களின் வாழ்க்கை பற்றி வரலாற்றுப் போக்கில் அறிவதற்கு இந்நூல் உதவுகிறது.
# மதுமிதா (எழுத்தாளர்)

**மதுமிதா** என்ற "மஞ்சு ரெங்கநாதன்" ஒரு தமிழக எழுத்தாளர். கவிதை, சிறுகதை, கட்டுரை, நேர்காணல் ஆகிய துறைகளில் ஈடுபாடு கொண்ட இவர். சமசுக்கிருதத்திலிருந்து மொழிபெயர்ப்பு நூலொன்றையும் வெளியிட்டுள்ளார்.
# மதுமிதா (எழுத்தாளர்)

## வாழ்க்கைச் சுருக்கம்

தமிழ்நாடு, தென்காசியில் பிறந்து, இராஜபாளையத்தில் வாழ்ந்து, சென்னையில் வசிக்கிறார். சுதந்திரப் போராட்டத் தியாகி காந்தி அரங்கசாமி ராஜாவின் பேத்தி. தந்தை ரகுபதிராஜா. தாயார் பாக்கியலட்சுமி. கணவர் ரங்கநாதராஜா. தெலுங்கைத் தாய்மொழியாகக் கொண்டாலும் தமிழில் எழுதிக் கொண்டிருப்பவர்.  
எம்.ஏ ஆங்கில இலக்கியம், டிப்ளோமா இன் போர்ட் போலியோ மேனேஜ்மெண்ட் ஆகியவை கற்றவர். ஹிந்தி பிரவீன் உத்தரார்த் வரையும் சம்ஸ்கிருதத்தில் பட்டப் படிப்பும் படித்துள்ளார்.  
மகாகவி பர்த்ருஹரியின் பொன்மொழிகள் இவருடைய முதல் நூல். சமஸ்கிருதத்திலிருந்து தமிழுக்கு மொழிபெயர்த்துள்ளார்.  
கல்கி, அமுதசுரபி, மங்கையர் மலர், அமீரக ஆண்டு மலர், படித்துறை, யுகமாயினி, வார்த்தை மற்றும் சில சிற்றிதழ்களில் (கலை, உங்கள் பாரதி, களம், நம்பிக்கை...) கவிதை, சிறுகதை, கட்டுரை, நேர்காணல் எனப் பல படைப்புகள் வெளிவந்துள்ளன. மரத்தடி, தமிழ் உலகம், உயிரெழுத்து, சந்தவசந்தம், அன்புடன், ஈ.சுவடி, தமிழாயம், எழுத்தும் எண்ணமும் ஆகிய மடலாடற்குழுக்களிலும் சிஃபி தமிழ், திசைகள், நிலாச்சாரல், திண்ணை, தமிழோவியம், பதிவுகள், கீற்று, தட்ஸ்தமிழ், தமிழ்நெஞ்சம், முத்துக்கமலம் ஆகிய இணைய இதழ்களிலும் இவரின் ஆக்கங்கள் வெளிவந்துள்ளன. மதுரை வானொலியில் இவரின் 11 பாடல்கள் இசையமைக்கப்பட்டு ஒலிபரப்பப்பட்டன. பொதிகை, மக்கள் தொலைக்காட்சிகளில் கவிதை வாசித்துள்ளார். தமிழில் காற்றுவெளி, நீங்கா இன்பம் என்ற வலைப்பூக்களையும் ஆங்கிலத்தில் Truth Wins என்ற வலைப்பூவையும் நடத்தி வருகிறார்.  
இவரின் பர்த்ருஹரி சுபாஷிதம் நூல் வேட்டையாடு விளையாடு திரைப்படத்தில் நான்கு காட்சிகளில் காட்சிப்படுத்தப் பட்டுள்ளது.  
இவர், சமூகப் பணிகளிலும் ஈடுபாடுள்ளவர். இரத்த தானம், கவுன்சிலிங், விழியிழந்தோருக்கு வாசித்தல், சிறுவர்களுக்கு கல்வி என இயங்கி வருகிறார். இராஜபாளையத்தில் 'இராஜபாளையம் தமிழ்நாடு அரசு பெண்கள், சிறுவர் நூலகம்' அமைய முக்கியகாரணியாய் இருந்தவர்.
# மதுமிதா (எழுத்தாளர்)

## எழுதிய நூல்கள்

- *மஹாகவி பர்த்ருஹரி சுபாஷிதம்:நீதிசதகம்* (2000) - (மஹாகவி பர்த்ருஹரியின் பொன்மொழிகளை சமஸ்கிருதத்திலிருந்து தமிழுக்கு மொழிபெயர்த்துள்ளார்.)
- *மௌனமாய் உன்முன்னே* (2003) - (கவிதை)
- *பர்த்ருஹரி சுபாஷிதம்* (செப்டம்பர் 2005) - (சமஸ்கி்ருதத்திலிருந்து முந்நூறு பாடல்களின் தமிழாக்க நூல்)
- *நான்காவது தூண்* (2006)(பதினெட்டு பத்திரிகை ஆசிரியர்களின் நேர்காணல்களின் தொகுப்பு)
- *தைவான் நாடோடிக் கதைகள்* (2007)
- *பாயுமொளி நீ எனக்கு (2007)* - (கவிதை, மின்னூல்)
- வசீகரிக்கும் தூசி (2010)- ஒரிய கவிஞர்பிரதிபா சத்பதியின் கவிதைத்தொகுப்பு நூல்.ஆங்கில வழி தமிழாக்கம்.
- *அக்கமகாதேவி வசனங்கள்* (2010) - டாக்டர் தமிழ்ச்செல்வியுடன் இணைந்து கன்னடத்திலிருந்து தமிழாக்கம்.
- *காலம்* (2010) - ' புதியபார்வை' இதழில் எழுதிய பத்திகளின் தொகுப்பு.
- *இரவு* (2010) - படைப்பாளிகளின் இரவுகள் குறித்த தொகுப்பு நூல்.
- *மரங்கள்* (2011) - படைப்பாளிகள் தங்களுடைய மரங்களுடன் இணைந்த சிந்தனைகளைகளைப் பகிர்ந்து கொண்டகட்டுரைகளின் தொகுப்பு நூல்.
- *மேகதூதம்* (2013) - மகாகவி காளிதாசரின்மேகதூதம், ருது சம்ஹாரம்,சமஸ்கிருதத்திலிருந்து தமிழாக்கம்.
- *பருவம்* (2014) - படைப்பாளிகள் தங்களுடைய பருவங்களைக் குறித்து பகிர்ந்துகொண்ட கட்டுரைகளின் தொகுப்பு நூல்.
- *தசாவதாரம்* (2014) மஹாவிஷ்ணுவின் பத்து அவதாரக் கதைகள் (சிறுவர் கதைகள்)
- *நிஜ இளவரசி* (2014) ஹேன்ஸ் கிரிஸ்டியன் ஆண்டர்செனின் தேவதைக் கதைகள் (சிறுவர்கதைகள்) தமிழாக்கம்.
- *கவிஞர் சித்தலிங்கய்யா 40 கன்னடக் கவிதைகள்* (2014) பேராசிரியை கே.மலர்விழி அவர்களுடன் இணைந்து கன்னடத்திலிருந்து தமிழாக்கம்.
- *வேமன மாலை* (2016) வேமனரின் தேர்ந்தெடுக்கப்பட்ட ஆயிரம் பாடல்கள் தெலுங்கிலிருந்து தமிழாக்கம்.
- *பூக்களை விற்ற ஊர்* (2016) தெலுங்கு கவிஞர் பெருகு ராமகிருஷ்ணாவின் கவிதைகள் தமிழாக்கம்.
- *பெத்தி பொட்ல சுப்பராமய்யா கதைகள்* (2018), தெலுங்கிலிருந்து தமிழாக்கம்.
# யுகமாயினி

**யுகமாயினி** அக்டோபர் 2007 முதல் வெளியாகி வரும் ஒரு தமிழ் மாத இதழ். இதன் நிறுவக ஆசிரியர் எஸ்.பொ.(எஸ்.பொன்னுத்துரை). பொறுப்பாசிரியர் சித்தன். பத்துப் பேர் கொண்ட ஆசிரியர் குழுவில் செங்கை ஆழியானும் ஒருவர். ஆலோசனைக் குழுவில் இந்திரா பார்த்தசாரதி, தர்மகுலசிங்கம், இன்குலாப், சிற்பி, வி.கே.டி.பாலன் ஆகியோர் இடம்பெற்றுள்ளனர். **முரண்பாடுகள் மத்தியில் ஒருத்துவம் கலகத்தில் மலரும் சுதந்திரம்** என்பது இவ்விதழின் பதாகை.
# ஜெயந்தி சங்கர்

**ஜெயந்தி சங்கர்** ஒரு தமிழ் எழுத்தாளர். இவர் தமிழ்நாட்டிலுள்ள மதுரையில் பிறந்து பல மாநிலங்களிலும் வளர்ந்து 1990 முதல் சிங்கப்பூரில் வசித்து வருகிறார். வீட்டில் இவரது பெயர் சங்கரி. எழுத்து தவிர இசையிலும் இவருக்கு ஈடுபாடு உண்டு.
# ஜெயந்தி சங்கர்

## குடும்பப் பின்னணி

ஜெயந்தி சங்கர் நாகசாமி ஐயர், கல்யாணி ஆகியோருக்குப் பிறந்தவர். தந்தை இந்திய நடுவண் அரசின் முன்னாள் பொறியாளர். கணவர் சங்கர் சிங்கப்பூரில் பொறியாளராகப் பணியாற்றுகிறார். இவர்களுக்கு கிருஷ்ணா, ராகவ் என இரண்டு மகன்கள் உள்ளனர்.
# ஜெயந்தி சங்கர்

## கல்வி

ஒரிசா, மதுரை, கோயம்புத்தூர், ஷில்லாங், சென்னை போன்ற ஊர்களில் பள்ளிப் படிப்பை படித்துவிட்டு திருச்சி சீதாலட்சுமி ராமசாமி கல்லூரியில் 1985 இல் இயற்பியல் பட்டம் பெற்றார். ஏப்ரல் 2013 முதல் சிங்கப்பூரின் தமிழ் முரசு நாளிதழில் துணை ஆசிரியராகப் பணியாற்றுகிறார்.
# ஜெயந்தி சங்கர்

## எழுத்துலக வாழ்வு

1995 ஆம் ஆண்டிலிருந்து சிறுகதைகள், கட்டுரைகள், நெடுங்கதைகள், புதினங்கள் மற்றும் மொழிபெயர்ப்பு ஆகிய அனைத்துத் தளங்களிலும் எழுதி வருகிறார். பாரதிய வித்யா பவனின் நவ்னீத் இந்தி டைஜஸ்ட்டில் ஜனவரி 2008 இதழில் இவரின் 'திரிசங்கு' சிறுகதை இந்தியில் மொழிபெயர்க்கப்பட்டுள்ளது. பல மொழிபெயர்ப்பு முயற்சிகளிலும் ஈடுபட்டு வருகிறார். 'வானவில் கூட்டம்' போன்ற உலகத் தமிழ்ச் சிறுகதைகள் அடங்கிய சில தொகுப்புகளில் இவரின் சிறுகதைகள் இடம்பெற்றுள்ளன. இவர் ஆங்கிலத்தில் எழுதிய, ‘Read Singapore’ என்ற சிறுகதை 2013 இல் உருசிய மொழியில் மொழியாக்கம் செய்யப் பெற்றது.
# ஜெயந்தி சங்கர்

## பரிசுகளும் விருதுகளும்

- 2014ல் ‘ஜெயந்தி சங்கர் சிறுகதைகள்’ முழுத் தொகுப்புக்கு கு.சின்னப்பபாரதி இலக்கிய விருது வழங்கப்பட்டது.
- 2014ல் ‘ஜெயந்தி சங்கர் சிறுகதைகள்’ முழுத் தொகுப்பு 2013க்கான ‘ஜெயந்தன் படைப்பிலக்கிய விருது’ வழங்கப்பட்டது.
- 2013ல் ‘திரிந்தலையும் திணைகள்’ நாவலுக்கு தஞ்சாவூர் தமிழ்ப்பல்கலைக்கழகத்தின் முஸ்தபா தமிழ் அறக்கட்டளையின் ‘கரிகாலன் விருது 2012’
- 2009 கல்கி 28-12-08ல் பிரசுரமான சிறுகதை 'புதிய அவதாரம்' இலக்கியச் சிந்தனை அமைப்பினால் 2008 டிசம்பர் மாதத்தின் சிறந்த சிறுகதையாகத் தேர்வாகியுள்ளது.
- 2009 'மனப்பிரிகை' நாவலுக்கு - அரிமா சக்தி 2008 விருது அளிக்கப்பட்டது.
- 2009 'மிதந்திடும் சுயபிரதிமைகள்' நூலுக்கு நல்லி - திசையெட்டும் இலக்கிய விருது 2009'
- 2008 சிங்கப்பூர் இலக்கிய விருது - 2008க்கு இவரின் சிறுகதைத் தொகுப்பான 'பின் சீட்' தேர்வானது.
- 2007 - 'தமிழ் நேயம்' அமைப்பின் பத்தாவது தொகுதியான 'சுடும் நிலவு'ல் 'வீடு' சிறுகதை தேர்வு/பிரசுரம்
- 2007 - 2006ஆம் வருடம் பிரசுரமான 'நியாயங்கள் பொதுவானவை' என்ற சிறுகதைத் தொகுப்பு திருப்பூர் அரிமா சங்கத்தினர் ஏற்பாடு செய்த 'அரிமா சக்தி விருது 2006'ல் - சிறப்புப் பரிசு பெற்றது.
- 2006 - 'தமிழ் நேயம்' அமைப்பின் பெண் எழுத்தாளர்களுக்கான சிறுகதைப் போட்டியில் 'சொல்லாத சொல்' என்ற சிறுகதை முதல் தகுதி. 'கனலும் எரிமலை' என்ற ஒன்பதாவது தொகுதியில் பிரசுரம்.
- 2005 - அமரர் கல்கி நினைவுச் சிறுகதைப்போட்டியில் 'சேவை' என்ற சிறுகதை தேர்ந்தெடுக்கப்பட்டது.
- 2005 - பிரபல எழுத்தாளர் கோவை ஞானி அவர்கள் தலைமையில் திருமதி ராஜேஸ்வரி அவர்களின் ஆதரவில் 'தமிழ் நேயம்' சார்பில் நடைபெற்ற பெண் எழுத்தாளர்களுக்கான சிறுகதைப் போட்டி - 'கடைசிக் கடிதம்’ என்ற சிறுகதை முதல் தகுதி - அமைப்பின் எட்டாவது தொகுதியான 'புதிய காளி'யில் பிரசுரம்.
- 2010 'திரைகடலோடி' சிறுகதைத் தொகுப்பு சிங்கப்பூர் இலக்கிய விருது 2010 க்குத் தேர்வு
- 2008 சிங்கப்பூர் இலக்கிய விருது - 2008க்கு இவரின் சிறுகதைத் தொகுப்பான 'பின் சீட்' தேர்வானது.
- 2005 - தேசியகலைகள் மன்றம் மற்றும் சிங்கப்பூர் பிரஸ் ஹோல்டிங்க் இணைந்து நடத்திய தங்க முனைப்பேனா விருது கௌரவக் குறிப்பு - ‘வேண்டியது வேறில்லை' (குறுநாவல்) - நான்காமிடம்
- 2005 - சிங்கப்பூர் தமிழ் எழுத்தாளர் கழக ஏற்பாட்டில் வளர் தமிழ் இயக்கத்தின் ஆதரவில் நடந்த அமரர் சே.வெ. சண்முகம் நினைவுச் சிறுகதைப் போட்டியில் (முத்தமிழ் விழா ) 'மழலைச்சொல் கேளாதவர்' என்ற சிறுகதை ஊக்கப்பரிசு.
- 2004 - சிங்கப்பூர் தமிழ் எழுத்தாளர் கழகம் - 'முத்தமிழ் விழா' மற்றும் ‘தமிழ் முரசு’ ஏற்பாட்டில் ‘வளர் தமிழ் இயக்கத்தின்’ ஆதரவில் நடந்த அமரர் சே.வெ. சண்முகம் நினைவு சிறுகதைப் போட்டியில் 'பொம்மை' சிறுகதை இரண்டாம் பரிசு
- 2001 - சிங்கப்பூர் தமிழாசிரியர் சங்கம் நடத்திய உலகத்தமிழாசிரியர் மாநாட்டை ஒட்டி நடத்திய 'குறுநாவல்' போட்டியில் 'குயவன்' என்ற முதல் (தங்கப்) பரிசு
- 2001 - சிங்கப்பூர் தமிழ் எழுத்தாளர் கழகம் நடத்திய சிறுகதைப் போட்டியில் இவரின் சிறுகதை 'நொண்டி' (நுடம்) இரண்டாம் பரிசு.
- 2000 - சிங்கப்பூர் தமிழ் எழுத்தாளர் கழகம் நடந்திய சிங்கப்பூர் தமிழ் எழுத்தாளர் கழகம் சிலப்பதிகாரப் போட்டியில் ஆறுதல் பரிசு.
- 1998 - சிங்கப்பூர் தமிழ் எழுத்தாளர் கழகம் நடந்திய பாவேந்தர் பாரதிதாசன் கட்டுரைப் போட்டியில் இரண்டாம் பரிசு.
# 2008 கோடைக்கால ஒலிம்பிக் போட்டிகளில் இந்தியா

பெய்சிங்கில் நடைபெற்ற 2008 ஒலிம்பிக் விளையாட்டுப் போட்டிகளில் இந்தியா கலந்துகொண்டது. இப் போட்டிகளில் இந்தியாவின் சார்பில் 56 வீரர்கள் 13 விளையாட்டுகளில் கலந்து கொண்டார்கள். இதில் 16 வீரர்கள் தட கள விளையாட்டுக்களில் பங்கு கொண்டார்கள்.  
இதுவே, இதுவரை நடந்த ஒலிம்பிக் விளையாட்டுப் போட்டிகளில் இந்தியா அதிக பதக்கங்கள் வென்ற போட்டி ஆகும். 2008 போட்டிகளில் இந்தியா 3 பதக்கங்களைப் பெற்றது. இந்த மூன்று பதக்கங்களும் தனி நபர் பிரிவில் கிடைத்தன.  
ஒலிம்பிக் வரலாற்றில் முதல் முறையாக இந்தியாவுக்கு தனி நபர் பிரிவில் தங்கம் கிடைத்தது. அபினவ் பிந்த்ரா 10 மீட்டர் துப்பாக்கி சுடுதலில் தங்கப் பதக்கத்தை பெற்றார்.
# 2008 கோடைக்கால ஒலிம்பிக் போட்டிகளில் இந்தியா

## பதக்க வெற்றியாளர்கள்

| பதக்கம் | விளையாட்டு வீரர் | விளையாட்டு |
| --- | --- | --- |
| அபினவ் பிந்த்ரா | குறி பார்த்துச் சுடுதல் |  |
| சுசீல் குமார் | மற்போர் |  |
| விஜேந்தர் குமார் | குத்துச்சண்டை | } |
# 2008 கோடைக்கால ஒலிம்பிக் போட்டிகளில் இந்தியா

## சாதனையாளர்கள்

- அபினவ் பிந்த்ரா - 10 மீ கைத்துப்பாக்கி - குறி பார்த்துச் சுடுதல் - தங்கம்
- சுசீல் குமார் - 66 கிகி மற்போர் - வெண்கலம்
- விஜேந்தர் குமார் - 75 கிகி குத்துச்சண்டை - வெண்கலம்
- அகில் குமார் - காலிறுதி வரை முன்னேற்றம் (குத்துச்சண்டை)
- ஜிதேந்தர் குமார் - காலிறுதி வரை முன்னேற்றம் (குத்துச்சண்டை)
- சாய்னா நேவால் - காலிறுதி வரை முன்னேற்றம் (பூப்பந்தாட்டம்)
# நியாயங்கள் பொதுவானவை

**நியாயங்கள் பொதுவானவை** என்பது ஜெயந்தி சங்கர் எழுதிய ஓர் சிறுகதைத் தொகுப்பு நூல். இதில் 27 சிறுகதைகள் உண்டு. பெரும்பாலான கதைகள் சிங்கப்பூரை களமாக கொள்கின்றன. சார்ஸ் நோய், பதின்பருவத்தின் சிக்கல்கள், பல்லின சமூகம், ஆங்கே நிலவிடும் மனப்பான்மைகள், இணையம் கொடுக்கும் மாயத்தோற்றம் எனப் பல தளங்களில் இக்கதைகள் பயணிக்கின்றன.
# புலிகளின் குரல் (வானொலி)

**புலிகளின் குரல் வானொலி** ஒடுக்கப்பட்ட தமிழீழ மக்களின் உரிமைக் குரலாகவும், எதிரியின் பொய்மைகளுக்கு எதிரான உண்மைக் குரலாகவும் ஓங்கி ஒலிக்க வேண்டும் என்ற முனைப்போடும், விருப்போடும் தமிழீழ விடுதலைப் புலிகளின் தலைவர் வேலுப்பிள்ளை பிரபாகரனால் நவம்பர் 21, 1990 இல் மாவீரர் வாரம் தொடங்கும் நாளன்று தொடக்கி வைக்கப்பட்டது. ஆரம்ப காலம் தொடக்கம் இச்சேவைக்கு புலிகளின் மூத்த உறுப்பினர்களில் ஒருவரான நா. தமிழன்பன் (ஜவான்) பொறுப்பாக இருந்தார்.
# புலிகளின் குரல் (வானொலி)

## சேவைகள்

- ஆரம்பத்தில் இதன் சேவை இரவு எட்டு மணி தொடக்கம் இரவு ஒன்பது மணிவரையே இடம் பெற்றது. பின் படிப்படியாக நேரம் அதிகரிக்கப் பெற்றதுடன் காலைச் சேவையும் இடம் பெறத் தொடங்கியது.
- பல அருமையான நிகழ்ச்சிகளை ஒலி பரப்பியதுடன் பல படைப்பாளிகளை உருவாக்கி வளர்த்தது.
- தமது கட்டுப்பாட்டுப் பகுதி மக்களுக்கு மட்டுமன்றி எதிரியின் கட்டுப்பாட்டுப் பகுதி மக்களுக்கான சேவையையும் செய்தது.
- இராணுவக் கட்டுப்பாட்டுப் பகுதி மக்களுக்கான அறிவித்தல்கள் இவ்வானொலிச் சேவை மூலமே விடுதலைப்புலிகளால் வழங்கப் பெற்றது.
- இதன் முழுப்பயன்பாடு ஓயாத அலைகள்-3 தொடங்கிய போது உச்ச அளவை அடைந்தது. இராணுவக் கட்டுப்பாட்டுப் பகுதி மக்களை பாதுகாப்பான முறையில் அப்புறப்படுத்தி, சமர் செய்து நிலங்களை மீட்க உதவியது. எந்தெந்தப் பகுதி மக்கள் எங்கெங்கு செல்ல வேண்டுமென்ற அறிவுறுத்தல்கள் இவ் வானொலி மூலமே மக்களுக்கு வழங்கப்பட்டது. இதன் சேவையால் மக்கள் பாதுகாப்பாக விலகிக் கொண்டனர். புலிகள் மிகவிரைவாக நிலங்களை மீட்டனர்.
- இலங்கை இராணுவப் படையினருக்காகவும், சிங்கள மக்களுக்காகவும் புலிகளின் குரலின் சிங்கள சேவையும் “தேதுன்ன” என்ற பெயரில் பின்னர் தொடங்கப் பெற்றது.
- தற்போது புலிகளின் குரல் வளர்ந்து புலம் பெயர்ந்த ஈழத் தமிழர்களுக்காக இணையத்தளத்தினூடாக இயங்கி வருகிறது.
# புலிகளின் குரல் (வானொலி)

## இடர்கள்

- புலிகளின் குரல் வானொலியின் சேவை கடந்து வந்த பாதை கடுமையானது. அடிக்கடி விமானத் தாக்குதலுக்கும், எறிகணை வீச்சுக்கும் உள்ளாகும் ஒலிபரப்புக் கோபுரத்திலிருந்து தவறாது ஒலிபரப்புச் செய்ய வேண்டும். ஒலிப்பதிவுகள் செய்வது ஓரிடம், ஒலிபரப்புச் செய்வது இன்னோர் இடம் என்ற நிலையில்தான் இச்சேவை நடாத்தப் பெற்றது.
- யாழ்ப்பாண இடப்பெயர்வின்போது மக்களோடு மக்களாக நகர்ந்து கொண்டிருக்கையில், அவ்வப்போது கிடைத்த நேரங்களில் தென்மராட்சியின் வீதிக்கரைகளில் அவசரமாக ஒலிபரப்புச் செய்ய வேண்டிய கட்டாய நிலைகளும் இருந்தன. வன்னியைச் சென்றடையும் வரை அங்குமிங்கும் நடமாடித்தான் ஒலிபரப்பு நடைபெற்றது.
- வன்னியில் ஒருமுறை இரவுச் செய்திக்குரிய ஒலித்தட்டை ஒலிபரப்புக் கோபுரத்துக்கு எடுத்துச் சென்று கொண்டிருந்தவர் யானை மீது மோதி துரத்தப்பட்ட நிகழ்வும் நடந்தது.
- பலமுறை வான்தாக்குதலுக்கு உள்ளான போதும் தப்பிப் பிழைத்து தொடர்ந்து ஒலிபரப்பு நடைபெற்று வந்தது.
- பல தடவைகள் வானொலிச் சேவைக்கான தளத்தை மாற்ற வேண்டிய கட்டாயம் ஏற்பட்டது.
- புலிகளின் குரல் வானொலி ஒலிக்கும் அதே அலைவரிசையில் இலங்கை அரசு கேட்கமுடியாதபடி பேரிரைச்சலை ஒலிக்கச்செய்து இடையூறு செய்ததினால், ஒலிபரப்பு நடக்கும் நேரத்தில் சற்று நகர்த்தி அலைவரிசை செய்ய வேண்டி வரும். தமிழகத்திலும் புலிகளின் குரல் வானொலியை கேட்க முடிந்தது.
- யுத்தநிறுத்த ஒப்பந்தம் வந்த பின் புலிகளின் குரல் வானொலியின் தளம் கிளிநொச்சிக்கு இடம்பெயர்ந்திருந்தது. 2006 இல் இலங்கை இராணுவத்தின் வான்படையால் அது முற்றாக அழிக்கப்பட்டது.
# புலிகளின் குரல் (வானொலி)

## பணியாற்றிய கலைஞர்கள்

- ஆதிலட்சுமி சிவகுமார்
- இசைப்பிரியா
- ச. சத்திவேல்
- நாவண்ணன்
- தியாகராசா பிறேமராசன்
- நா. யோகேந்திரநாதன்
# அறிவு மேலாண்மை

**அறிவு மேலாண்மை** (Knowledge Management) என்பது, நிறுவனங்கள், தமது அறிவையும், அவற்றை அறிந்துகொண்ட முறை பற்றிய தகவல்களையும்; அடையாளம் காண்பதற்கும், உருவாக்குவதற்கும், வழங்குவதற்கும், பயன்படுத்துவதற்கும் கைக்கொள்ளுகின்ற நடைமுறைகளை உள்ளடக்கிய ஒன்றாகும். 1995 ஆம் ஆண்டிலிருந்து இது ஒரு தனித் துறையாக வளர்ந்துள்ளது. இதனைக் கற்பிப்பதற்கான பல்கலைக்கழகப் பாட நெறிகளும்; தொழில்சார், கல்விசார் வெளியீடுகளும் உள்ளன. பல பெரிய நிறுவனங்கள் அறிவு மேலாண்மைக்கு என வளங்களை ஒதுக்குகின்றன. பொதுவாக நிறுவனங்கள் இதனை, தகவல் தொழில்நுட்பம், மனிதவள மேலாண்மை, வணிக வியூகம் போன்ற பிரிவுகளின் கீழ் நடைமுறைப்படுத்துகின்றன. தற்போது அறிவு மேலாண்மைத் துறை பல கோடிகள் மதிப்புள்ள உலகு தழுவிய சந்தை வாய்ப்பைக் கொண்டுள்ளது.  
அறிவு மேலாண்மைத் திட்டங்கள் பொதுவாக, செயற்றிறன் மேம்பாடு, சாதகமான போட்டிநிலை, புத்தாக்கம், வளர்ச்சிக்கான நிகழ்முறைகள், அறிந்துகொண்டவற்றைத் திட்டங்களிடையே பயன்படுத்துதல், கூட்டு நடைமுறைகளின் பொதுவான வளர்ச்சி போன்ற நிறுவன இலக்குகளுடன் பிணைக்கின்றன. இது பொதுவாகக் கற்கும் நிறுவனங்கள், வாழ்நாள் கல்வி, தொடர் மேம்பாடு போன்ற கருத்துருக்களுடன் தொடர்புபட்டுக் காணப்படுகிறது. அறிவை மேலாண்மை செய்வதற்குக் கொடுக்கப்படும் கூடிய முக்கியத்துவமும்; அறிவு, தகவல், சைகைகள் முதலியவற்றின் தொடர்ச்சியான வருகைக்கான வழிகளை உருவாக்கி மேம்படுத்தும் போக்கும் அறிவு மேலாண்மையை, நிறுவனம்சார் அறிவுபெறல் என்பதிலிருந்து வேறுபடுத்துகின்றன. அறிவு மேலாண்மை, பெற்றதனை தக்க வைத்து சிந்தித்தறியும் அறிவாற்றல் தக்கவைத்தலையும் உள்ளடக்கியது.
# அறிவு மேலாண்மை

## வரைவிலக்கணம்

அறிவு மேலாண்மை தொடர்பில், ஒருமனதான வரைவிலக்கணம் எதுவும் இன்றிப் பரவலான சிந்தனைப் போக்கு நிலவுகிறது. தனிப்பட்டவர் அல்லது சிந்தனைக் குழுக்களுக்கு ஏற்ப அறிவு மேலாண்மை குறித்த அணுகுமுறைகளும் மாறுகின்றன. இதனைப் பின்வரும் நோக்குநிலைகளில் இருந்து பார்க்கமுடியும்.  
- **நுட்பமைய நோக்கு**: இது தொழில் நுட்பத்தை மையப்படுத்திய ஒரு நோக்கு ஆகும். இது அறிவுப்பகிர்வு / வளர்ச்சி மேம்பாட்டுக்கு வாய்ப்பானது.
- **அமைப்புசார் நோக்கு**: அறிவு நிகழ்முறைகளின் வசதிக்கு அமைப்புகள் எவ்வாறு வடிவமைக்கப்படவேண்டும், எத்தகைய அமைப்பு எவ்வாறான நிகழ்முறைகளுடன் ஒத்துபோகக் கூடியது போன்றவை சார்ந்த நோக்கு.
- **சூழல்சார் நோக்கு**: மக்களிடையேயான தொடர்பாடல், அடையாளம், அறிவு, சூழல் காரணிகள் போன்றவற்றை ஒரு சிக்கலான நெகிழ் தொகுதியாக (complex adaptive system) நோக்குதல்.
# அறிவு மேலாண்மை

## தரவு, தகவல், அறிவு, மெய்யறிவு

பெறப்பட்ட தரவுகள், ஒரு கோர்வையாக அடுக்கப்பட்ட அமைப்பு தகவல்களாகும். தகவல்களை ஆய்ந்து அறிவது அறிவு. தகவல்களின் மெய்ப்பண்பு அதன் நீட்சிகளை புரிந்துணர்தல் மெய்யறிவு.
# மனிதவள மேலாண்மை

1. வழிமாற்று மனித வள மேலாண்மை
# மனிதவள மேலாண்மை

## 

**மனிதவள மேலாண்மை** (Human resource management) என்பது, ஒரு நிறுவனத்தின் மிக மதிப்பு வாய்ந்த வளமான மனித வளத்தை வியூகம் சார்ந்த, ஒருங்கிணைவான முறைகளில் மேலாண்மை செய்யும் ஒரு அணுகுமுறை. ஒரு நிறுவனத்தின் வணிக இலக்குகளை அடைவதற்குத் தனித்தனியாகவும், சேர்ந்தும் உழைக்கும் பணியாட்களே அந் நிறுவனத்தின் மனித வளங்கள் எனப்படுகின்றன. நிறுவனங்களில் பணியாளர்களை மேலாண்மை செய்யும் செயல்முறைகளை விளக்குவதில் ஒருகாலத்தில் பயன்பட்ட *பணியாளர்*, *பணியாளர் மேலாண்மை* போன்ற தொடர்கள் தற்காலத்தில் *மனிதவளம்*, *மனிதவள மேலாண்மை* போன்ற தொடர்களால் குறிக்கப்படுகின்றன. மனிதவள மேலாண்மைத் துறை மிக வேகமாக வளர்ச்சி கண்டு வருகிறது. மனிதவள மேலாண்மை என்பது, பணியாளர்களை மேலாண்மை செய்வதற்குரிய கோட்பாட்டு மற்றும் நடைமுறை உத்திகள் தொடர்பான கல்விசார் கோட்பாடும், வணிக நடைமுறையும் ஆகும்.
# மனிதவள மேலாண்மை

## அம்சங்கள்

மனிதவள மேலாண்மை பின்வரும் அம்சங்களை உள்ளடக்கியது:
- பணியாளர் நிர்வாகம்
- பணியாளர் மேலாண்மை
- மனித ஆற்றல் மேலாண்மை
- தொழில்துறை மேலாண்மை  
மனிதவள மேலாண்மை தொடர்பான கோட்பாட்டுத் துறைகள், பணியாளர்கள் பல்வேறு இலக்குகளையும், தேவைகளையும் கொண்ட தனி மனிதர்கள் எனவும் அதனால் அவர்களை தளவாடங்களைப் போலவோ, வண்டிகளைப் போலவோ ஒரு அடிப்படையான வணிக வளம் எனக் கருதமுடியாது என்பதையும் அடிப்படையாகக் கொண்டுள்ளன. இத் துறை, பணியாளர்கள் குறித்துச் சாதகமான கருத்தைக் கொண்டுள்ளது. எல்லாப் பணியாளர்களுமே நிறுவனத்துக்கு ஆக்கமுறையில் பங்களிக்க விரும்புகிறார்கள் என்றும், இந்த அவர்களின் முயற்சிகளுக்கு, குறிப்பிட்ட விடயங்களில் போதிய அறிவின்மை, போதிய பயிற்சியின்மை, செயல்முறைகளின் பொருத்தமின்மை என்பனவே தடையாக இருக்கின்றன என்பதும் இத் துறையின் அடிப்படையான எடுகோள் ஆகும்.  
இத் துறையில் வேலை செய்பவர்கள், பணியிட மேலாண்மையில், மனிதவள மேலாண்மை மரபுவழியான அணுகுமுறைகளிலும் கூடிய புதுமை சார்ந்தது என்கிறார்கள். நிறுவனத்தின் இலக்குகளைப் புரிந்து கொண்டு அவற்றை அடைவதற்குப் பணியாளர்கள் உதவுவதற்காக, மேலாளர்கள், நிறுவன இலக்குகளைப் போதிய விளக்கமாக வெளிப்படுத்த வேண்டும் என்றும், பணியாளர்கள் தங்களுக்குக் கொடுக்கப்பட்ட வேலைகளைச் சிறப்பாகச் செய்து முடிப்பதற்குத் தேவையான வளங்களை மேலாளர்கள் வழங்க வேண்டும் எனவும் மனிதவள மேலாண்மை உத்திகள் கூறுகின்றன. மனிதவள மேலாண்மை உத்திகள் முறையாகக் கடைப்பிடிக்கப்பட்டால், நிறுவனத்தின் பொதுவான இலக்குகளும், இயக்க நடைமுறைகளும் வெளிப்படையாக இருக்கும். நிறுவனத்தின் செயல்பாடுகளில் இடர் குறைப்பதிலும் மனிதவள மேலாண்மை சிறப்பான பங்கு வகிப்பதாகப் பலர் கருதுகிறார்கள்.
# மனிதவள மேலாண்மை

## வணிக நடைமுறைகள்

மனிதவள மேலாண்மை பல நிகழ்முறைகளைத் தன்னுள் அடக்கியுள்ளது. இவை எல்லாம் சேர்ந்து குறிக்கப்பட்ட இலக்குகளை அடைய வேண்டும். இந்த நிகழ்முறைகள் பொதுவாக நிறுவனத்தின் மனிதவளப் பிரிவு மூலமே செயல்படுத்தப்படினும் சில அம்சங்கள் வேறு பிரிவுகளாலும் செயல்படுத்தப்படுவது உண்டு. மனிதவள மேலாண்மை தொடர்பான சில நிகழ்முறைகள் பின்வருமாறு:  
- பணியாளர் திட்டமிடல்
- ஆட்சேர்ப்பு
- திறன் மேலாண்மை
- பயிற்சியும் மேம்பாடும்
- பணியாளர் நிர்வாகம்
- ஊதியம் அல்லது கூலி
- நேர மேலாண்மை
- பயணங்கள் மேலாண்மை
- ஊதியம் வழங்கல்
- பணியாளர் நலன்கள் மேலாண்மை
- செயற்றிறன் மதிப்பீடு
# திறன் மேலாண்மை

**திறன் மேலாண்மை** என்பது, மனிதரையும் அவர்கள் திறன்களையும் புரிந்து கொள்ளல், மேம்படுத்துதல், பணிக்கு அமர்த்துதல் போன்றவற்றை உள்ளடக்கிய செயல்பாடு ஆகும். முறையாகச் செயல்படுத்தப்படும் திறன் மேலாண்மை, குறித்த பணிக்குத் தேவையான திறன்களை அடையாளம் காண்பதுடன், ஒவ்வொரு பணியாளினதும் திறனையும் இரண்டுக்கும் இடையிலான இடைவெளியையும் புரிந்துகொள்ள வேண்டும்.  
தேவையான திறன்கள், குறித்த நிறுவனத்தினாலோ அல்லது மூன்றாம் தரப்பு நிறுவனங்களினாலோ வரையறுக்கப்படலாம். இவை பொதுவாக, திறன்கள் சட்டகத்தின் (skills framework) அடிப்படையில் வரையறுக்கப்படுகிறது. இது தகுதிச் சட்டகம் என்றும் அழைக்கப்படலாம். இது ஒரு திறன்கள் பட்டியலையும், அவை சார்ந்த தரப்படுத்தல் முறை ஒன்றையும் கொண்டிருக்கும். திறன்கள் மேலாண்மை பயனுள்ளதாக அமைய, ஒவ்வொருவரதும் திறன்களை அடிக்கடி மதிப்பீடு செய்து நிகழ்நிலைப்படுத்தும் தொடர்ச்சியான செயல்பாடாக அமைதல் வேண்டும்.
# 1839

**1839** (**MDCCCXXXIX**) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு சாதாரண ஆண்டாகும்.
# 1839

## நிகழ்வுகள்

- ஜனவரி 19 - பிரித்தானியக் கிழக்கிந்தியக் கம்பனி ஏடன் நகரைக் கைப்பற்றியது.
- ஜூன் 17 - ஹவாய் பேரரசில் கத்தோலிக்கர் தமது சமயத்தை வழிபடுவதற்கு அனுமதிக்கப்பட்டது.
- ஜூன் 22 - லூயி டகுவேர் தனது ஒளிப்படக் கருவிக்கான காப்புரிமம் பெற்றார்.
- ஜூலை 23 - பிரித்தானியப் படையினர் ஆப்கானித்தானின் *காஸ்னி* நகரைக் கைப்பற்றினர்.
- ஆகஸ்ட் 23 - சீனாவின் கிங் சீனர்களுடன் போரிடுவதற்காக ஐக்கிய இராச்சியம் ஹொங்கொங்கைக் கைப்பற்றியது.
- செப்டம்பர் 9 - அலபாமாவில் இடம்பெற்ற பெரும் தீயில் நூற்றுக்கணக்கான கட்டிடங்கள் எரிந்து சேதமடைந்தன.
- நவம்பர் 11 - மெட்ராசு கவர்னர் லார்ட் சான் எல்பின்சுடனிடம் (John Elphinstone, 13th Lord Elphinstone) சென்னைப் பல்கலைக்கழகம் அமைக்க 70,000 பேர் சேர்ந்து மனுக்கொடுக்கப்பட்டது.
- நவம்பர் 25 - இந்தியாவில் இடம்பெற்ற பெரும் சூறாவளியினால் கொரிங்கா நகரம் முற்றாக அழிந்தது. இதில் 300,000 பேர் வரையில் கொல்லப்பட்டனர்.
# 1839

## தேதி அறியப்படாத நிகழ்வுகள்

- இரப்பர் பதனிடலை சார்ல்ஸ் குடியர் கண்டுபிடித்தார்.
- ஜி. யு. போப் சமயப்பணி புரிவதற்காக தமிழ்நாடு வந்தார்.
- மிசூரி பல்கலைக்கழகம் நிறுவப்பட்டது.
- யாழ்ப்பாணத்தில் மேற்கொள்ளப்பட்ட மக்கள் தொகைக் கணக்கெடுப்பின்படி, யாழ் நகரில் 62,137, மல்லாகத்தில் 45,305, தென்மராட்சியில் 43,927, வடமராட்சியில் 35,747, தீவுப்பகுதியில் 25,292 என மொத்தம் 212,408 பேர் பதிவாயினர்.
# 1839

## பிறப்புகள்

- ஜனவரி 19 - பால் செசான், பிரெஞ்சு ஓவியர் (இ. 1906)
- மார்ச் 13 - ஜாம்செட்ஜி டாட்டா, இந்தியாவின் நவீன தொழில்துறையின் முன்னோடி (இ. 1904)
- தண்டபாணி சுவாமிகள், தமிழ்ப் புலவர் (இ. 1898)
# 1839

## இறப்புகள்

- ரஞ்சித் சிங், 1780-1839) பஞ்சாபிகளின் சீக்கியப் பேரரசின் மன்னர் (பி. 1780)
# காசாபா தாதாசாகேப் சாதவ்

**காசாபா தாதாசாகேப் சாதவ்** (*Khashaba Dadasaheb Jadhav*, ஜனவரி 15, 1926 &ndash; ஆகஸ்ட் 14, 1984) தனிநபர் ஒலிம்பிக் போட்டிகளில் இந்தியாவுக்கான முதல் ஒலிம்பிக் பதக்கத்தை வென்ற இந்தியர் ஆவர். இவர் 1952 ஆண்டு ஹெல்சிங்கியில் நடைபெற்ற ஒலிம்பிக் போட்டிகளில் மற்போர் விளையாட்டில் வெண்கலப் பதக்கத்தை வென்றார். 1996 ஆண்டு லியாண்டர் பயஸ் டென்னிசில் வெண்கலப் பதக்கத்தைப் பெறும் வரை இதுவே இந்தியர்களின் ஒரே தனிநபர் பதக்கம் ஆகும்.இவர் ஒரு விளையாட்டு வீரர் ஆக இந்தியாவுக்கு பெருமை சேர்த்தாலும், இவரின் இறுதிக் காலம் வறுமையிலே முடிந்தது.
# காசாபா தாதாசாகேப் சாதவ்

## விருதுகள் மற்றும் கௌரவங்கள்

- 1993ம் ஆண்டில் மகாராஷ்டிரா அரசு இவருக்கு சிவ் சத்ரபதி விருது வழங்கி கௌரவித்தது.2001ம் ஆண்டில் ஒன்றிய அரசு இவருக்கு அர்ஜுனா விருது வழங்கியது. இரு விருதுகளும் சாதவ் இறந்து பல பத்தாண்டுகள் கழிந்த பின்னர் வழங்கப்பட்டன.
- புதுதில்லியில் புனரமைக்கப்பட்ட இந்திரா காந்தி உள்விளையாட்டரங்கத்தில் அமைக்கப்பட்டுள்ள மல்யுத்த வளாகத்துக்கு ஒன்றிய அமைச்சகம் இவருடைய பெயரை சூட்டியுள்ளது.
- 1996 முதல் ஒலிம்பிக் பதக்கம் வென்று வந்த வீரர்கள் அனைவரும் பத்ம விருதுகள் வழங்கி கௌரவிக்கப்பட்டுள்ளனர் . சாதவ் மட்டுமே பத்ம விருது பெறாத ஒலிம்பிக் பதக்க வீரராவார் .
- இறந்து விட்டவர்களுக்கு பத்ம விருதுகள் வழங்குவது பற்றிய ஒன்றிய அரசின் உள்துறை அமைச்சகம் வகுத்துள்ள விதிகளின் படி இவருக்கு பத்ம விருது வழங்கப்படாது. “பொதுவாக பத்ம விருதுகள் இறந்து விட்டவருக்கு வழங்கப்பட மாட்டாது. இருப்பினும், மிகவும் சாலப் பொருத்தமான நபர்களுக்கு, அரசு ஒரு நிபந்தனைக்குட்பட்டு இந்த விருதை வழங்கலாம்.
- கௌரவிக்கப்படவுள்ள நபர் மிக அண்மையில், அதாவது இந்த விருதுகள் வழங்கப்படுவது குறித்த அறிவிப்பு வரும் குடியரசு தினத்துக்கு முந்தைய ஓராண்டு காலத்துக்குள் இறந்திருந்தால் அவருக்கு பத்ம விருது வழங்குவது குறித்து அரசு பரிசீலித்து முடிவெடுக்கலாம்” என்று உள்துறை அமைச்சகத்தின் விதி கூறுகிறது.
# காசாபா தாதாசாகேப் சாதவ்

## திரைப்படம்

இவரது வாழ்க்கையை ’பாக்கெட் டைனமோ' என்ற பெயரில் திரைப்படமாக எடுக்க திட்டமிடப்பட்டுள்ளது.
# அக்கரப்பத்தனை

**அக்கரப்பத்தனை** (*Agarapathana*) இலங்கையின் மத்திய மாகாணத்தின் நுவரெலியா மாவட்டத்தில் அமைந்துள்ள ஒரு குடியிருப்பாகும். இது நுவரெலியா வட்டாரச் செயலாளர் பிரிவில் அமைந்துள்ளது. லிந்துலை நகரிலிருந்து ஏ-7 பெருந்தெருவிலிருந்து பிரிந்து செல்லும் பெருந்தெரு மூலம் அக்கரப்பத்தனையை அடையலாம். இது, தேயிலைப் பெருந்தோட்டங்கள் கூடுதலாக அமைந்துள்ள பகுதியாகும். பெரும் அளவிலான மக்கள் தேயிலை சார் தொழில்களிலும், மரக்கறிப் பயிர்செய்கையிலும் ஈடுபட்டு வருகின்றனர். இது ஓட்டன் சமவெளியில் எல்லையில் அமைந்துள்ளது. மாகாவலி ஆற்றின் முக்கிய கிளை ஆறுகளில் ஒன்றான ஆக்ரா ஆறு இப்பகுதியில் இருந்தே ஊற்றெடுத்துப் பாய்கிறது.
# அக்கரப்பத்தனை

## ஆதாரங்கள்

புவியியல் அமைவு தரவுகள்
# மிட்டால் வெற்றிவீரர் அறக்கட்டளை

**மிட்டால் வெற்றிவீரர் அறக்கட்டளை** உலகத் தர இந்திய விளையாட்டு வீரர்களுக்கு உதவும் ஒரு நிறுவனம் ஆகும். நவம்பர் 2005 இல், உலகின் பணக்காரர்களுள் ஒருவரான லக்சுமி மிட்டலால் இதனைத் தொடங்கினார். 2008 ஒலிம்பிக்கு சென்ற 53 விளையாட்டு வீரர்களில் 8 வீரர்கள் இந்த அறக்கட்டளையின் உதவியைப் பெற்றார்கள். இவர்களில் வெண்கலப் பதக்கம் வென்ற குத்துச்சண்டை வீரர் விஜேந்தர் குமாரும் ஒருவர்.  
இந்தியாவின் விளையாட்டுத்துறை திறன் மங்கி இருக்கும் பொழுது இவ்வாறான தனியாள், வணிக முயற்சிகளே இந்தியாவின் விளையாட்டுத்துறை வளர்ச்சிக்கு வழிகோலும் என்று சில அவதானிப்பாளர்கள் கருத்து தெரிவித்து உள்ளார்கள்.
# வாசுதேவன் பாஸ்கரன்

**வாசுதேவன் பாஸ்கரன்** (*Vasudevan Baskaran*) (பிறப்பு ஆகஸ்ட் 17, 1950) ஒரு சிறந்த வளைதடிப் பந்தாட்ட விளையாட்டு வீரர். இவர் மாஸ்கோவில் நடந்த 1980- ஒலிம்பிக் விளையாட்டில் இந்திய தேசிய அணியின் தலைவராக விளையாடினார். இந்த அணி இந்தியாவுக்கு தங்கப் பதக்கத்தை பெற்றுத் தந்தது. 1979-80 ஆம் ஆண்டிற்கான அர்ஜுனா விருதைப் பெற்றார்.
# வாசுதேவன் பாஸ்கரன்

## வாழ்க்கையும்,கல்வியும்

இவர் பிறந்த ஊர் ஆரணி. தந்தை வாசுதேவன் தாய் பத்மாவதி. படித்தது வெஸ்லி பள்ளி, மற்றும் லயோலா கல்லூரி